CELEX: 32018D0661
Language: el
Date: 2018-04-26 00:00:00
Title: Εκτελεστική απόφαση (ΕΕ) 2018/661 της Επιτροπής, της 26ης Απριλίου 2018, για την τροποποίηση της εκτελεστικής απόφασης (ΕΕ) 2015/750 σχετικά με την εναρμόνιση της ζώνης συχνοτήτων 1452-1492 MHz για επίγεια συστήματα ικανά να παρέχουν υπηρεσίες ηλεκτρονικών επικοινωνιών στην Ένωση, όσον αφορά την επέκτασή της στις εναρμονισμένες ζώνες συχνοτήτων 1427-1452 MHz και 1492-1517 MHz [κοινοποιηθείσα υπό τον αριθμό C(2018) 2286] (Κείμενο που παρουσιάζει ενδιαφέρον για τον ΕΟΧ )

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/127
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/661 ΤΗΣ ΕΠΙΤΡΟΠΉΣ
   της 26ης Απριλίου 2018
   για την τροποποίηση της εκτελεστικής απόφασης (ΕΕ) 2015/750 σχετικά με την εναρμόνιση της ζώνης συχνοτήτων 1 452-1 492 MHz για επίγεια συστήματα ικανά να παρέχουν υπηρεσίες ηλεκτρονικών επικοινωνιών στην Ένωση, όσον αφορά την επέκτασή της στις εναρμονισμένες ζώνες συχνοτήτων 1 427-1 452 MHz και 1 492-1 517 MHz
   
      
         [κοινοποιηθείσα υπό τον αριθμό C(2018) 2286]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Με την απόφαση 243/2012/ΕΕ του Ευρωπαϊκού Κοινοβουλίου και του Συμβουλίου (2) καθιερώνεται πολυετές πρόγραμμα πολιτικής για το ραδιοφάσμα (RSPP), στο οποίο τίθεται ο στόχος προσδιορισμού τουλάχιστον 1 200 MHz φάσματος κατάλληλου για ασύρματες ευρυζωνικές επικοινωνίες στην Ένωση έως το 2015, συμπεριλαμβανομένου του φάσματος που ήδη χρησιμοποιείται, βάσει της καταγραφής του φάσματος.
            
         
               (2)
            
            
               Στη γνωμοδότησή της σχετικά με τις στρατηγικές προκλήσεις της Ευρώπης για την αντιμετώπιση της αυξανόμενης ζήτησης ραδιοφάσματος για ασύρματες ευρυζωνικές επικοινωνίες (3), της 20ής Φεβρουαρίου 2013, η ομάδα για την πολιτική ραδιοφάσματος (RSPG) συνέστησε να εξεταστεί η ζώνη συχνοτήτων 1 427-1 452 MHz για ασύρματη ευρυζωνική χρήση μετά το 2015, ως επέκταση της ζώνης συχνοτήτων 1 452-1 492 MHz. Επιπλέον, η RSPG επισήμανε στη γνωμοδότησή της τα προβλήματα που συνεπάγεται ο ενδεχόμενος ορισμός των ζωνών συχνοτήτων 1 427-1 452 MHz και 1 492-1 518 MHz για ασύρματες ευρυζωνικές επικοινωνίες, τα οποία προκαλούνται από την υφιστάμενη στρατιωτική χρήση και τις επίγειες σταθερές ασύρματες υπηρεσίες. Η RSPG πρότεινε να εξεταστεί περαιτέρω η ζώνη συχνοτήτων 1 492-1 518 MHz, ανάλογα με τα αποτελέσματα της παγκόσμιας διάσκεψης ραδιοεπικοινωνιών 2015 (WRC-15).
            
         
               (3)
            
            
               Κατά την WRC-15 επελέγησαν οι ζώνες συχνοτήτων 1 427-1 452 MHz και 1 492-1 518 MHz για διεθνείς κινητές τηλεπικοινωνίες σε παγκόσμιο επίπεδο. Στην περιοχή 1 της Διεθνούς Ένωσης Τηλεπικοινωνιών, στην οποία περιλαμβάνεται η Ευρωπαϊκή Ένωση, οι εν λόγω ζώνες συχνοτήτων ή τμήματά τους, αντιστοίχως, έχουν κατανεμηθεί στις κινητές υπηρεσίες, εκτός από τις κινητές αεροναυτικές υπηρεσίες, και στις σταθερές υπηρεσίες, καθώς και στις υπηρεσίες διαστημικής εκμετάλλευσης (Γη προς διάστημα), σε συμπρωτεύουσα βάση. Επιπλέον, ορισμένα κράτη μέλη έχουν ορίσει τη ζώνη συχνοτήτων 1 452-1 518 MHz για παραγωγή προγράμματος και χρήση για ειδικές εκδηλώσεις.
            
         
               (4)
            
            
               Στις 15 Μαρτίου 2017, δυνάμει του άρθρου 4 παράγραφος 2 της απόφασης ραδιοφάσματος, η Επιτροπή έδωσε εντολή στην Ευρωπαϊκή διάσκεψη των Διοικήσεων Ταχυδρομείων και Τηλεπικοινωνιών (CEPT) να εκπονήσει εναρμονισμένες τεχνικές προϋποθέσεις για επιπλέον ζώνες συχνοτήτων στην περιοχή συχνοτήτων 1,5 GHz, συγκεκριμένα τις ζώνες 1 427-1 452 MHz και 1 492-1 518 MHz, ώστε να προωθήσει τη χρήση τους για υπηρεσίες επίγειων ασύρματων ευρυζωνικών ηλεκτρονικών επικοινωνιών στην Ένωση.
            
         
               (5)
            
            
               Στις 16 Νοεμβρίου 2017, ανταποκρινόμενη στην εν λόγω εντολή, η CEPT εξέδωσε την έκθεση 65 (4), με την οποία προτείνονται εναρμονισμένες τεχνικές προϋποθέσεις για τις υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης στις ζώνες συχνοτήτων 1 427-1 452 MHz και 1 492-1 517 MHz, λαμβάνοντας υπόψη τον ορισμό, σε ενωσιακό επίπεδο, της ζώνης συχνοτήτων 1 452-1 492 MHz σύμφωνα με εναρμονισμένες τεχνικές προϋποθέσεις για επίγεια συστήματα ικανά να παρέχουν υπηρεσίες ηλεκτρονικών επικοινωνιών δυνάμει της εκτελεστικής απόφασης (ΕΕ) 2015/750 της Επιτροπής (5).
            
         
               (6)
            
            
               Ο ορισμός των ζωνών συχνοτήτων 1 427-1 452 MHz και 1 492-1 517 MHz σε ενωσιακό επίπεδο για υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης αναμένεται να συμβάλει, με την προσθήκη 50 MHz ραδιοφάσματος, στην επίτευξη του στόχου του RSPP όσον αφορά το ραδιοφάσμα για ασύρματες ευρυζωνικές επικοινωνίες. Η χρήση αποκλειστικά κατερχόμενης ζεύξης είναι σημαντική για την αντιμετώπιση της ασυμμετρίας στην κυκλοφορία δεδομένων μέσω της ενίσχυσης της ικανότητας κατερχόμενης ζεύξης των ασύρματων ευρυζωνικών συστημάτων, μεταξύ άλλων για την παροχή υπηρεσιών 5G.
            
         
               (7)
            
            
               Σύμφωνα με τις συστάσεις της έκθεσης 65 της CEPT, τα κράτη μέλη θα πρέπει να έχουν ευελιξία σε εθνικό επίπεδο προκειμένου να χρησιμοποιούν τμήματα των ζωνών συχνοτήτων 1 427-1 452 MHz και 1 492-1 517 MHz ώστε να λαμβάνουν υπόψη διεθνείς στρατιωτικές συμφωνίες (6) ή να ανταποκρίνονται – για περιορισμένο χρονικό διάστημα – σε συγκεκριμένες εθνικές ανάγκες για τη συνέχιση της λειτουργίας των επίγειων σταθερών ασύρματων υπηρεσιών. Σε αυτό το πλαίσιο, στην έκθεση τονίζεται ότι δεν είναι εφικτή η λειτουργία κινητών και σταθερών υπηρεσιών στην ίδια συχνότητα. Κατά συνέπεια, η διαδικασία ανακατανομής των εν λόγω ζωνών σε εθνικό επίπεδο ώστε να καταστούν διαθέσιμες για την ανταπόκριση στην εγχώρια ζήτηση για υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης αποτελεί περίπλοκη διαδικασία για την οποία απαιτείται κατάλληλο χρονικό πλαίσιο.
            
         
               (8)
            
            
               Κατά την αξιοποίηση της ευελιξίας σε εθνικό επίπεδο, τα κράτη μέλη θα πρέπει να προτιμούν τη διαθεσιμότητα συνεχόμενου φάσματος για υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης, συμπεριλαμβανομένης της ζώνης συχνοτήτων 1 452-1 492 MHz, ώστε να διευκολύνουν τα μεγαλύτερα καναλικά εύρη ζώνης υπηρεσιών 5G, τις οικονομίες κλίμακας όσον αφορά τον εξοπλισμό, τη συνύπαρξη με υπηρεσίες σε παρακείμενες ζώνες, καθώς και τον συντονισμό των συχνοτήτων.
            
         
               (9)
            
            
               Με την επιφύλαξη του δικαιώματος των κρατών μελών να οργανώνουν τη χρήση του ραδιοφάσματος για σκοπούς δημόσιας τάξης, δημόσιας ασφάλειας και άμυνας, δυνάμει του άρθρου 1 παράγραφος 4 της απόφασης ραδιοφάσματος, τα κράτη μέλη θα πρέπει να ορίσουν τις ζώνες συχνοτήτων 1 427-1 452 MHz και 1 492-1 517 MHz για υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης στον μέγιστο δυνατό βαθμό.
            
         
               (10)
            
            
               Η παροχή υπηρεσιών ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης στο σύνολο της ζώνης συχνοτήτων 1 427-1 517 MHz θα πρέπει να βασίζεται σε συνεκτική εναρμονισμένη διάθεση καναλιών και ελάχιστες, δηλαδή ελάχιστα περιοριστικές, τεχνικές προϋποθέσεις για την ενίσχυση της ενιαίας αγοράς, τον μετριασμό των επιβλαβών παρεμβολών και τη διασφάλιση του συντονισμού συχνοτήτων.
            
         
               (11)
            
            
               Οι τεχνικές προϋποθέσεις και ρυθμίσεις που διατυπώθηκαν με την έκθεση 65 της CEPT προβλέπουν επίσης τη συνύπαρξη ασύρματων ευρυζωνικών υπηρεσιών και υπηρεσιών σε παρακείμενες ζώνες.
            
         
               (12)
            
            
               Ειδικότερα, οι τεχνικές προϋποθέσεις και ρυθμίσεις, όπως τα όρια ισχύος ανεπιθύμητων εκπομπών, διασφαλίζουν ότι η ασύρματη ευρυζωνική χρήση στη ζώνη συχνοτήτων 1 427-1 517 MHz παρέχει κατάλληλη προστασία στη ραδιοαστρονομία και τις παθητικές υπηρεσίες δορυφορικής γεωσκόπησης στη ζώνη συχνοτήτων 1 400-1 427 MHz, καθώς και στις κινητές δορυφορικές υπηρεσίες στη ζώνη συχνοτήτων 1 518-1 559 MHz. Ενδέχεται να χρειαστούν περαιτέρω μέτρα σε εθνικό επίπεδο για την ενίσχυση της συνύπαρξης με υπηρεσίες στις παρακείμενες ζώνες συχνοτήτων 1 400-1 427 MHz και 1 518-1 559 MHz, σε περιοχές όπως γύρω από αερολιμένες, θαλάσσιους λιμένες και επίγειους σταθμούς που χρησιμοποιούνται για τη λήψη σημάτων έρευνας και διάσωσης που αναμεταδίδονται μέσω δορυφόρου. Επιπλέον, οι βελτιώσεις στις επιδόσεις δέκτη κινητών επίγειων σταθμών είναι αναγκαίες σύμφωνα με τους στόχους και τις απαιτήσεις της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου (7).
            
         
               (13)
            
            
               Λαμβανομένης υπόψη της μη χρήσης τμημάτων της ζώνης συχνοτήτων 1 452-1 492 MHz για επίγεια συστήματα ραδιοτηλεοπτικών μεταδόσεων, θα πρέπει να αρθούν οι υφιστάμενοι κανονιστικοί περιορισμοί όσον αφορά τη συνύπαρξη με τις εν λόγω υπηρεσίες σε αυτή τη ζώνη για να καταστεί δυνατή η ανάπτυξη υπηρεσιών ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης.
            
         
               (14)
            
            
               Ενδέχεται να απαιτηθούν συμφωνίες διασυνοριακού συντονισμού συχνοτήτων μεταξύ διοικήσεων για να διασφαλιστεί η εφαρμογή των παραμέτρων που καθορίζονται με την παρούσα απόφαση, με σκοπό να ενισχυθούν οι υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης στις ζώνες συχνοτήτων 1 427-1 452 MHz και 1 492-1 517 MHz, προκειμένου να αποφεύγονται οι επιβλαβείς παρεμβολές και να βελτιωθεί η αποδοτική χρήση του φάσματος. Οι συμφωνίες διασυνοριακού συντονισμού συχνοτήτων που αφορούν υπηρεσίες αεροναυτικής τηλεμετρίας θα πρέπει να συνάπτονται μεταξύ των ενδιαφερομένων διοικήσεων της CEPT σε διμερή ή πολυμερή βάση.
            
         
               (15)
            
            
               Τα μέτρα που προβλέπονται στην παρούσα απόφαση θα πρέπει να εφαρμόζονται από τα κράτη μέλη με απώτερο στόχο να διασφαλίζεται η χρήση του συνόλου της ζώνης συχνοτήτων 1 427-1 517 MHz ή, ελλείψει εγχώριας ζήτησης, τμήματος αυτής, για υπηρεσίες ασύρματων ευρυζωνικών ηλεκτρονικών επικοινωνιών αποκλειστικά κατερχόμενης ζεύξης με σκοπό τη συμβολή, κατά το δυνατό, στην επίτευξη του στόχου του RSPP όσον αφορά το ραδιοφάσμα.
            
         
               (16)
            
            
               Τα κράτη μέλη θα πρέπει να υποβάλουν στην Επιτροπή έκθεση σχετικά με την εφαρμογή της απόφασης και τη χρήση της ζώνης, προκειμένου να διευκολυνθεί η αξιολόγηση των επιπτώσεών της σε επίπεδο ΕΕ, καθώς και η έγκαιρη αναθεώρησή της, εφόσον χρειαστεί. Ειδικότερα, η αιτιολόγηση της αξιοποίησης της ευελιξίας σε εθνικό επίπεδο κατά τη διάθεση φάσματος στις ζώνες συχνοτήτων 1 427-1 452 MHz ή 1 492-1 517 MHz θα πρέπει να υπόκειται σε έλεγχο τουλάχιστον ανά διετία. Επιπλέον, τα κράτη μέλη θα πρέπει να υποβάλλουν εκθέσεις ανά διετία σχετικά με τα εθνικά μέτρα ενίσχυσης της συνύπαρξης με τις υπηρεσίες ραδιοαστρονομίας και τις παθητικές υπηρεσίες δορυφορικής γεωσκόπησης στη ζώνη συχνοτήτων 1 400-1 427 MHz, και τις κινητές δορυφορικές υπηρεσίες στη ζώνη συχνοτήτων 1 518-1 559 MHz.
            
         
               (17)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ραδιοφάσματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση (ΕΕ) 2015/750 τροποποιείται ως εξής:
   
               1)
            
            
               ο τίτλος αντικαθίσταται από το ακόλουθο κείμενο: «Εκτελεστική απόφαση (ΕΕ) 2015/750 της Επιτροπής, της 8ης Μαΐου 2015, σχετικά με την εναρμόνιση της ζώνης συχνοτήτων 1 427-1 517 MHz για επίγεια συστήματα ικανά να παρέχουν υπηρεσίες ηλεκτρονικών επικοινωνιών στην Ένωση»·
            
         
               2)
            
            
               το άρθρο 1 αντικαθίσταται από το ακόλουθο κείμενο:
               «Άρθρο 1
               Σκοπός της παρούσας απόφασης είναι η εναρμόνιση των όρων για τη διάθεση και την αποδοτική χρήση της ζώνης συχνοτήτων 1 427-1 517 MHz όσον αφορά επίγεια συστήματα ικανά να παρέχουν υπηρεσίες ηλεκτρονικών επικοινωνιών στην Ένωση.»·
            
         
               3)
            
            
               στο άρθρο 2, η παράγραφος 2 αντικαθίσταται από το ακόλουθο κείμενο:
               «2.   Το αργότερο έως την 1η Οκτωβρίου 2018 και σύμφωνα με τις παραμέτρους που ορίζονται στο παράρτημα, τα κράτη μέλη ορίζουν και διαθέτουν, χωρίς αποκλειστικότητα, τις ζώνες συχνοτήτων 1 427-1 452 MHz και 1 492-1 517 MHz, ή τμήμα αυτών, για επίγεια συστήματα ικανά να παρέχουν υπηρεσίες ασύρματων ευρυζωνικών ηλεκτρονικών επικοινωνιών.»·
            
         
               4)
            
            
               στο άρθρο 2, η παράγραφος 3 αντικαθίσταται από το ακόλουθο κείμενο:
               «3.   Αν ορίζουν και καθιστούν διαθέσιμο μόνον ένα τμήμα των ζωνών συχνοτήτων 1 427-1 452 MHz ή 1 492-1 517 MHz σύμφωνα με την παράγραφο 2, τα κράτη μέλη:
               
                           α)
                        
                        
                           διασφαλίζουν ότι οποιαδήποτε υφιστάμενη χρήση διατηρείται στον βαθμό που αυτό είναι απολύτως απαραίτητο, και με στόχο τη σταδιακή διάθεση των εν λόγω ζωνών για επίγεια συστήματα ικανά να παρέχουν υπηρεσίες ασύρματων ευρυζωνικών ηλεκτρονικών επικοινωνιών·
                        
                     
                           β)
                        
                        
                           διασφαλίζουν ότι το εν λόγω τμήμα του φάσματος συνιστά κατά κύριο λόγο συνεχόμενη ζώνη συχνοτήτων μαζί με τη ζώνη συχνοτήτων 1 452-1 492 MHz·
                        
                     
                           γ)
                        
                        
                           μπορούν να επιτρέψουν, έως την 1η Ιανουαρίου 2023, και για μεγαλύτερο χρονικό διάστημα αν δεν έχει διαπιστωθεί εγχώρια ζήτηση για υπηρεσίες ασύρματων ευρυζωνικών ηλεκτρονικών επικοινωνιών σύμφωνα με τα άρθρα 3 και 6 της απόφασης 243/2012/ΕΕ, τη χρήση μέρους των εν λόγω ζωνών για τη συνέχιση της λειτουργίας των υφιστάμενων επίγειων σταθερών ασύρματων υπηρεσιών ή άλλης υφιστάμενης χρήσης, που δεν μπορούν να χρησιμοποιήσουν αυτές τις ζώνες από κοινού με υπηρεσίες ασύρματων ευρυζωνικών ηλεκτρονικών επικοινωνιών.»·
                        
                     
         
               5)
            
            
               στο άρθρο 2, προστίθεται η ακόλουθη παράγραφος 4:
               «4.   Τα κράτη μέλη μεριμνούν ώστε τα επίγεια συστήματα που αναφέρονται στο παρόν άρθρο να παρέχουν κατάλληλη προστασία σε συστήματα παρακείμενων ζωνών.»·
            
         
               6)
            
            
               στο άρθρο 2, προστίθεται η ακόλουθη παράγραφος 5:
               «5.   Τα κράτη μέλη διευκολύνουν τη σύναψη συμφωνιών διασυνοριακού συντονισμού ώστε να καθίσταται δυνατή η λειτουργία των συστημάτων που αναφέρονται στις παραγράφους 1, 2 και 3, λαμβάνοντας υπόψη υφιστάμενες κανονιστικές διαδικασίες και δικαιώματα, καθώς και σχετικές διεθνείς συμφωνίες.»·
            
         
               7)
            
            
               προστίθεται το ακόλουθο άρθρο 2α:
               «Άρθρο 2α
               Τα κράτη μέλη επανεξετάζουν την εφαρμογή του άρθρου 2 ανά διετία, προκειμένου να διασφαλίζεται η μέγιστη διαθεσιμότητα της ζώνης συχνοτήτων 1 427-1 517 MHz για υπηρεσίες ασύρματων ευρυζωνικών ηλεκτρονικών επικοινωνιών.»·
            
         
               8)
            
            
               το άρθρο 4 αντικαθίσταται από το ακόλουθο κείμενο:
               «Άρθρο 4
               Τα κράτη μέλη παρακολουθούν τη χρήση της ζώνης συχνοτήτων 1 427-1 517 MHz και αναφέρουν τις διαπιστώσεις τους στην Επιτροπή, κατόπιν αιτήματος ή με δική τους πρωτοβουλία, ώστε να καθίσταται δυνατή η έγκαιρη επανεξέταση της παρούσας απόφασης, όπου απαιτείται.»·
            
         
               (9)
            
            
               προστίθεται το ακόλουθο άρθρο 4α:
               «Άρθρο 4α
               Τα κράτη μέλη υποβάλλουν στην Επιτροπή έκθεση σχετικά με την εφαρμογή της παρούσας απόφασης, συμπεριλαμβανομένου του βαθμού διαθεσιμότητας των ζωνών συχνοτήτων 1 427-1 452 MHz και 1 492-1 517 MHz, το αργότερο την 1η Νοεμβρίου 2018.»·
            
         
               10)
            
            
               το παράρτημα της εκτελεστικής απόφασης (ΕΕ) 2015/750 αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Απριλίου 2018.
      
         
            Για την Επιτροπή
         
         Mariya GABRIEL
         
            Μέλος της Επιτροπής
         
      
   
   
      (1)  ΕΕ L 108 της 24.4.2002, σ. 1.
   
      (2)  Απόφαση αριθ. 243/2012/ΕΕ του Ευρωπαϊκού Κοινοβουλίου και του Συμβουλίου, της 14ης Μαρτίου 2012, σχετικά με την καθιέρωση πολυετούς προγράμματος πολιτικής για το ραδιοφάσμα (ΕΕ L 81 της 21.3.2012, σ. 7).
   
      (3)  Έγγραφο RSPG 13-521 rev1.
   
      (4)  Έκθεση 65 της CEPT, η οποία εγκρίθηκε στις 17 Νοεμβρίου 2017 και τροποποιήθηκε στις 2 Μαρτίου 2018.
   
      (5)  Εκτελεστική απόφαση (ΕΕ) 2015/750 της Επιτροπής, της 8ης Μαΐου 2015, σχετικά με την εναρμόνιση της ζώνης συχνοτήτων 1 452-1 492 MHz για επίγεια συστήματα ικανά να παρέχουν υπηρεσίες ηλεκτρονικών επικοινωνιών στην Ένωση (ΕΕ L 119 της 12.5.2015, σ. 27).
   
      (6)  Οι ζώνες συχνοτήτων 1 427-1 452 MHz και 1 492-1 518 MHz χρησιμοποιούνται για χερσαία και θαλάσσια στρατιωτικά συστήματα σύμφωνα με την κοινή πολιτικοστρατιωτική συμφωνία περί συχνοτήτων του ΝΑΤΟ (NFJA), του 2014. Σύμφωνα με το σημείο 14 της συμφωνίας «[…] Το γεγονός ότι η χρήση ζωνών ραδιοσυχνοτήτων έχει εναρμονιστεί από το ΝΑΤΟ και τα κράτη μέλη του ΝΑΤΟ για στρατιωτικούς σκοπούς δεν αποκλείει τη χρήση για εφαρμογές μη στρατιωτικού χαρακτήρα».
   
      (7)  Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ
            
               ΠΑΡΑΜΕΤΡΟΙ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΙ 1 ΚΑΙ 2
            
            A.   ΓΕΝΙΚΕΣ ΠΑΡΑΜΕΤΡΟΙ
            
                     
                        1.
                     
                     
                        Ο τρόπος λειτουργίας εντός της ζώνης συχνοτήτων 1 427-1 517 MHz περιορίζεται στη μετάδοση σταθμού βάσης («αποκλειστικά κατερχόμενης ζεύξης»).
                     
                  
                     
                        2.
                     
                     
                        Τα φασματικά τμήματα εντός της ζώνης συχνοτήτων 1 427-1 517 MHz εκχωρούνται σε μεγέθη πολλαπλάσια των 5 MHz. Το κατώτερο όριο συχνότητας των εκχωρημένων φασματικών τμημάτων είναι ευθυγραμμισμένο με ή κλιμακωμένο σε διαστήματα πολλαπλάσια των 5 MHz από το κατώτερο άκρο ζώνης των 1 427 MHz.
                     
                  
                     
                        3.
                     
                     
                        Η μετάδοση σταθμού βάσης συμμορφώνεται με τις τεχνικές προϋποθέσεις (μάσκες άκρου φασματικού τμήματος) που ορίζονται στο παρόν παράρτημα.
                     
                  B.   ΤΕΧΝΙΚΕΣ ΠΡΟΫΠΟΘΕΣΕΙΣ ΓΙΑ ΣΤΑΘΜΟΥΣ ΒΑΣΗΣ — ΜΑΣΚΑ ΑΚΡΟΥ ΦΑΣΜΑΤΙΚΟΥ ΤΜΗΜΑΤΟΣ
            Οι ακόλουθες τεχνικές παράμετροι για σταθμούς βάσης με την ονομασία «μάσκα άκρου φασματικού τμήματος» (BEM) χρησιμοποιούνται προκειμένου να διασφαλίζεται η συνύπαρξη γειτονικών δικτύων σε περίπτωση απουσίας διμερών ή πολυμερών συμφωνιών μεταξύ των φορέων εκμετάλλευσης των εν λόγω γειτονικών δικτύων. Επιτρέπεται η χρησιμοποίηση λιγότερο αυστηρών τεχνικών παραμέτρων, εφόσον έχουν συμφωνηθεί μεταξύ των σχετικών φορέων εκμετάλλευσης ή διοικήσεων, υπό τον όρο ότι αυτές οι παράμετροι συμμορφώνονται με τις ισχύουσες τεχνικές προϋποθέσεις για την προστασία άλλων υπηρεσιών ή εφαρμογών, καθώς και εκείνων που λειτουργούν σε παρακείμενες ζώνες ή υπόκεινται σε διασυνοριακές υποχρεώσεις.
            Η BEM είναι μάσκα εκπομπών που ορίζεται ως συνάρτηση της συχνότητας σε σχέση με το άκρο φασματικού τμήματος για το οποίο χορηγούνται δικαιώματα χρήσης σε φορέα εκμετάλλευσης. Αποτελείται από όρια ισχύος εντός και εκτός φασματικού τμήματος. Η μέγιστη ισχύς εντός φασματικού τμήματος εφαρμόζεται σε τμήμα που ανήκει σε φορέα εκμετάλλευσης. Τα όρια ισχύος εκτός φασματικού τμήματος εφαρμόζονται στο φάσμα που χρησιμοποιείται για υπηρεσίες ασύρματων ευρυζωνικών ηλεκτρονικών επικοινωνιών (WBB ECS) εντός της ζώνης συχνοτήτων 1 427-1 517 MHz που βρίσκεται εκτός τμήματος που χορηγείται σε φορέα εκμετάλλευσης. Παρατίθενται στον πίνακα 2. Τα όρια ισχύος εκτός φασματικού τμήματος εφαρμόζονται στο φάσμα εκτός του τμήματος της ζώνης συχνοτήτων 1 427-1 517, το οποίο χρησιμοποιείται για WBB ECS σε εθνικό επίπεδο.
            Επιπλέον, τα όρια ισχύος της συνύπαρξης καθορίζονται για υπηρεσίες ασύρματων ευρυζωνικών ηλεκτρονικών επικοινωνιών (WBB ECS) εντός της ζώνης 1 427-1 517 MHz, ώστε να εξασφαλίζεται η συμβατότητα μεταξύ των υπηρεσιών αυτών και άλλων υπηρεσιών ή εφαρμογών ραδιοεπικοινωνιών, μεταξύ άλλων όταν ένα τμήμα των ζωνών 1 427-1 452 MHz και 1 492-1 517 MHz δεν έχει οριστεί για WBB ECS. Τα όρια ισχύος της συνύπαρξης όσον αφορά τις υπηρεσίες ή τις εφαρμογές στις παρακείμενες ζώνες (ήτοι εκτός του φάσματος που χρησιμοποιείται για WBB ECS) παρατίθενται στους πίνακες 3, 4, και 5, ενώ παρέχουν επίσης ευελιξία σε εθνικό επίπεδο κατά την εκχώρηση φάσματος για WBB ECS εντός της ζώνης συχνοτήτων 1 427-1 517 MHz δυνάμει της παρούσας απόφασης.
            Επιτρέπεται η εφαρμογή, σε εθνικό επίπεδο, πρόσθετων τεχνικών ή διαδικαστικών μέτρων (1) ή αμφοτέρων, για τη διασφάλιση της συνύπαρξης με υπηρεσίες και εφαρμογές στις παρακείμενες ζώνες.
            
               Απαιτήσεις εντός φασματικού τμήματος
            
            Για τους σταθμούς βάσης δεν είναι υποχρεωτική η θέσπιση ορίου ισοδύναμης ισότροπα ακτινοβολούμενης ισχύος (EIRP) εντός φασματικού τμήματος, εκτός από το φασματικό τμήμα συχνοτήτων 1 512-1 517 MHz, για το οποίο το εν λόγω όριο αναγράφεται στον πίνακα 1. Για φασματικά τμήματα συχνοτήτων εκτός του φασματικού τμήματος συχνοτήτων 1 512-1 517 MHz, τα κράτη μέλη δύνανται να καθορίσουν όριο ισοδύναμης ισότροπα ακτινοβολούμενης ισχύος (EIRP) που δεν υπερβαίνει τα 68 dBm/5MHz και το οποίο μπορεί να αυξηθεί για ειδικές περιπτώσεις εγκατάστασης, για παράδειγμα για την αθροιστική χρήση ραδιοφάσματος εντός της ζώνης 1 427-1 512 MHz και ραδιοφάσματος σε χαμηλότερες ζώνες συχνοτήτων.
            
               Πίνακας 1
            
            
               Ανώτατη EIRP εντός φασματικού τμήματος ανά κυψέλη
                (2)
               για σταθμούς βάσης WBB ECS που λειτουργούν εντός της ζώνης συχνοτήτων 1 512 -1 517  MHz
            
            
                        Φασματικό τμήμα συχνοτήτων
                     
                     
                        Μέγιστο EIRP εντός φασματικού τμήματος
                     
                     
                        Εύρος ζώνης μέτρησης
                     
                  
                        1 512 -1 517  MHz
                     
                     
                        58 dBm
                     
                     
                        5 MHz
                     
                  
               Επεξηγηματική σημείωση για τον πίνακα 1
            
            Σκοπός των εν λόγω απαιτήσεων είναι να διασφαλιστεί η συμβατότητα μεταξύ WBB ECS που λειτουργούν στο φασματικό τμήμα συχνοτήτων 1 512-1 517 MHz και κινητών δορυφορικών υπηρεσιών που λειτουργούν στη ζώνη συχνοτήτων 1 518-1 525 MHz.
            
               Απαιτήσεις εκτός φασματικού τμήματος
            
            
               Πίνακας 2
            
            
               Όρια EIRP εκτός φασματικού τμήματος για BEM σταθμού βάσης ανά κεραία εντός της ζώνης συχνοτήτων 1 427 -1 517  MHz
            
            
                        Περιοχή συχνοτήτων για εκπομπές εκτός φασματικού τμήματος
                     
                     
                        Μέγιστη μέση EIRP εκτός φασματικού τμήματος
                     
                     
                        Εύρος ζώνης μέτρησης
                     
                  
                        – 10 έως – 5 MHz από το κατώτερο άκρο του φασματικού τμήματος
                     
                     
                        11 dBm
                     
                     
                        5 MHz
                     
                  
                        – 5 έως 0 MHz από το κατώτερο άκρο του φασματικού τμήματος
                     
                     
                        16,3 dBm
                     
                     
                        5 MHz
                     
                  
                        0 έως + 5 MHz από το ανώτερο άκρο του φασματικού τμήματος
                     
                     
                        16,3 dBm
                     
                     
                        5 MHz
                     
                  
                        + 5 έως + 10 MHz από το ανώτερο άκρο του φασματικού τμήματος
                     
                     
                        11 dBm
                     
                     
                        5 MHz
                     
                  
                        Συχνότητες εντός της ζώνης των 1 427 -1 517  MHz, κλιμακωμένες σε διαστήματα άνω των 10 MHz από το κατώτερο ή ανώτερο άκρο του φασματικού τμήματος
                     
                     
                        9 dBm
                     
                     
                        5 MHz
                     
                  
               Απαιτήσεις συνύπαρξης για παρακείμενες ζώνες
            
            
               Πίνακας 3
            
            
               Όρια ισχύος ανεπιθύμητων εκπομπών σταθμού βάσης στη ζώνη συχνοτήτων 1 400 -1 427  MHz για σταθμούς βάσης που λειτουργούν στη ζώνη συχνοτήτων 1 427 -1 452  MHz
            
            
                        Περιοχή συχνοτήτων για εκπομπές εκτός ζώνης
                     
                     
                        Μέγιστο επίπεδο ισχύος ανεπιθύμητων εκπομπών (3)
                        
                     
                     
                        Εύρος ζώνης μέτρησης
                     
                  
                        1 400 -1 427  MHz
                     
                     
                        – 72 dBW
                     
                     
                        27 MHz
                     
                  
               Επεξηγηματική σημείωση για τον πίνακα 3
            
            Σκοπός της εν λόγω απαίτησης είναι η προστασία της ραδιοαστρονομίας και των παθητικών υπηρεσιών δορυφορικής γεωσκόπησης στην παθητική ζώνη συχνοτήτων 1 400-1 427 MHz από WBB ECS που λειτουργούν στη ζώνη συχνοτήτων 1 427-1 452 MHz, μεταξύ άλλων όταν μόνο ένα τμήμα αυτής της ζώνης συχνοτήτων εκχωρείται για WBB ECS. Ενδέχεται να χρειαστούν περαιτέρω εθνικά μέτρα για τη βελτίωση της προστασίας των ραδιοαστρονομικών παρατηρήσεων στην παθητική ζώνη συχνοτήτων 1 400-1 427 MHz από WBB ECS.
            
               Πίνακας 4
            
            
               Όρια EIRP εκτός ζώνης του σταθμού βάσης, ανά κυψέλη
                (4)
               , στο εύρος συχνοτήτων 1 518 -1 559  MHz για σταθμούς βάσης που λειτουργούν στη ζώνη συχνοτήτων 1 492 -1 517  MHz
            
            
                        Περιοχή συχνοτήτων για εκπομπές εκτός ζώνης
                     
                     
                        Μέγιστη EIRP εκτός ζώνης
                     
                     
                        Εύρος ζώνης μέτρησης
                     
                  
                        1 518  - 1 520  MHz
                     
                     
                        – 0,8 dBm
                     
                     
                        1 MHz
                     
                  
                        1 520  - 1 559  MHz
                     
                     
                        – 30 dBm
                     
                     
                        1 MHz
                     
                  
               Επεξηγηματική σημείωση για τον πίνακα 4
            
            Σκοπός των εν λόγω απαιτήσεων είναι η παροχή κατάλληλης προστασίας στις κινητές δορυφορικές υπηρεσίες που λειτουργούν στη ζώνη συχνοτήτων 1 518-1 559 MHz, ιδίως σε θαλάσσιους λιμένες, αερολιμένες και σταθμούς εδάφους έρευνας και διάσωσης της κινητής δορυφορικής υπηρεσίας, από WBB ECS που λειτουργούν στη ζώνη συχνοτήτων 1 492-1 517 MHz, μεταξύ άλλων όταν μόνο ένα τμήμα αυτής της ζώνης συχνοτήτων εκχωρείται για WBB ECS. Ενδέχεται να χρειαστούν περαιτέρω εθνικά μέτρα για τη βελτίωση της προστασίας των κινητών δορυφορικών υπηρεσιών στη ζώνη 1 518-1 559 MHz.
            
               Πίνακας 5
            
            
               Όρια EIRP εκτός ζώνης του σταθμού βάσης ανά κυψέλη κάτω των 1 452  MHz και άνω των 1 492  MHz για σταθμούς βάσης που λειτουργούν στη ζώνη συχνοτήτων 1 452 -1 492  MHz
            
            
                        Περιοχή συχνοτήτων για εκπομπές εκτός ζώνης
                     
                     
                        Μέγιστη μέση EIRP εκτός ζώνης
                     
                     
                        Εύρος ζώνης μέτρησης
                     
                  
                        Κάτω των 1 449  MHz
                     
                     
                        – 20 dBm
                     
                     
                        1 MHz
                     
                  
                        1 449 -1 452  MHz
                     
                     
                        14 dBm
                     
                     
                        3 MHz
                     
                  
                        1 492 -1 495  MHz
                     
                     
                        14 dBm
                     
                     
                        3 MHz
                     
                  
                        Άνω των 1 495  MHz
                     
                     
                        – 20 dBm
                     
                     
                        1 MHz
                     
                  
               Επεξηγηματική σημείωση για τον πίνακα 5
            
            Οι εν λόγω απαιτήσεις εφαρμόζονται όταν οι WBB ECS δεν λειτουργούν κάτω από 1 452 MHz και/ή πάνω από 1 492 MHz. Σκοπός τους είναι να διασφαλιστεί η συμβατότητα των WBB ECS εντός της ζώνης συχνοτήτων 1 452-1 492 MHz με συντονισμένες σταθερές ζεύξεις, κινητές υπηρεσίες και υπηρεσίες αεροναυτικής τηλεμετρίας περιορισμένες σε επίγειους σταθμούς, οι οποίες λειτουργούν σε παρακείμενες ζώνες συχνοτήτων κάτω από 1 452 MHz ή πάνω από 1 492 MHz.
            Όταν οι WBB ECS λειτουργούν εντός των φασματικών τμημάτων αμέσως κάτω από τα 1 452 MHz, δεν εφαρμόζονται τα όρια που αναφέρονται στον πίνακα 5 για συχνότητες κάτω των 1 452 MHz. Όταν οι WBB ECS λειτουργούν εντός των φασματικών τμημάτων αμέσως πάνω από τα 1 492 MHz, δεν εφαρμόζονται τα όρια που αναφέρονται στον πίνακα 5 για συχνότητες άνω των 1 492 MHz. Τα ανωτέρω ισχύουν με την επιφύλαξη των απαιτήσεων εκτός ζώνης που ορίζονται στους πίνακες 3 και 4 και των απαιτήσεων εκτός φασματικού τμήματος που ορίζονται στον πίνακα 2.
         »
      
         (1)  Για παράδειγμα, ένα ή περισσότερα από τα ακόλουθα: συντονισμός του σχεδιασμού συχνοτήτων, επιτόπιος συντονισμός, αυστηρότερα όρια ισχύος εντός ζώνης για σταθμούς βάσης, αυστηρότερα όρια ισοδύναμης ισότροπα ακτινοβολούμενης ισχύος εκτός ζώνης για σταθμούς βάσης από αυτά που καθορίζονται στον πίνακα 5.
      
         (2)  Σε πολυτομεακή θέση, η τιμή ανά «κυψέλη» αντιστοιχεί στην τιμή για έναν από τους τομείς.
      
         (3)  Ως επίπεδο ισχύος ανεπιθύμητων εκπομπών νοείται εν προκειμένω το επίπεδο που μετράται στη θύρα κεραίας.
      
         (4)  Σε πολυτομεακή θέση, η τιμή ανά «κυψέλη» αντιστοιχεί στην τιμή για έναν από τους τομείς.